पीपापुल पर लाइट जल्द, सेतु पर वन-वे ट्रायल होली बाद
महात्मागांधी सेतु के पाया संख्या एक से छह तक निर्माण कार्य के लिए ट्रैफिक व्यवस्था वन-वे करने को लेकर गुरुवार को पटना और वैशाली के प्रशासनिक अधिकारियों ने बैठक की। निरीक्षण के दौरान अधिकारियों ने इस बात पर मंथन किया कि गांधी सेतु पर वन-वे ट्रैफिक होने से पीपा पुल पर क्या असर पड़ेगा। सुरक्षा के मद्देनजर पीपा पुल पर प्रकाश और साइनेज की व्यवस्था की जाएगी।
महात्मा गांधी सेतु का जीर्णोद्धार शुरू होना है। काम की शुरुआत पाया संख्या एक से छह के बीच होगी। कुछ काम शुरू हो चुका है। पुल का ऊपरी हिस्सा तोड़ने के दौरान ट्रैफिक सुचारू रखने के लिए अधिकारियों ने मंथन शुरू किया है। डीएम संजय कुमार अग्रवाल ने बताया कि सेतु के पाया संख्या एक से छह के बीच वाहनों का परिचालन वन-वे करना है। तब कैसी समस्या आएगी, यह देखने के लिए ट्रायल होगा। क्योंकि सेतु पर ट्रैफिक वन-वे होने से पीपा पुल पर वाहनों का दबाव बढ़ेगा। अभी मैट्रिक परीक्षा चल रही है और होली भी आनेवाली है। इस कारण होली के बाद ही वन-वे ट्रैफिक का ट्रायल कर आकलन किया जाएगा। पीपा पुल पर प्रथम चरण में साइनेज रेडियम लाइट की व्यवस्था होगी। पुल पर जल्द ही लाइटिंग की व्यवस्था कर दी जाएगी।
वैशाली डीएम रचना पाटिल ने अधिकारियों से कहा कि पीपा पुल पर अगर कोई वाहन खराब होता है तब क्या विकल्प हो सकता है। चूंकि इस पर क्रेन को भेजना संभव नहीं है। अधिकारियों ने कहा कि ट्रैक्टर के जरिए खराब वाहन को निकाला जाएगा। डीएम संजय कुमार अग्रवाल ने कहा कि बड़ी संख्या में लोग शाम में पैदल पीपा पुल होकर बीच रेती पर जा रहे हैं। इस पर रोक लगाई जाएगी। निरीक्षण में एसएसपी मुन महाराज, ट्रैफिक एसपी पीके दास, सिटी एसपी सायली धुरत, वैशाली एसपी राकेश कुमार, एसडीओ योगेंद्र सिंह आदि शामिल थे।
गायघाट पीपा पुल का मुआयना करने पहुंचे डीएम संजय अग्रवाल वैशाली के प्रशासनिक अधिकारी।
मंथन
bho_Deva hin_Deva hin_Deva hin_Deva bho_Deva bho_Deva